**Andreas Han Jingtao** eller **Andrew** (forenklet kinesisk: 韩井涛; tradisjonell kinesisk: 韓井濤; pinyin: *Hán Jǐngtāo*; født 26. juli 1921 i Jilin i Kina, død 30. desember 2020) var katolsk undergrunnsbiskop av bispedømmet Siping i provinsen Jilin i Folkerepublikken Kina.

Liv og virke
------------

### Bakgrunn

Han Jingtao vokste opp som den eldste sønn i en velstående katolsk familie fra Shan Wanzi i Weichang fylke i Hebei. Hans bestefar Han Guotai hadde seks brødre; hans far var kalt Han Chaojun, og moren fra Zhao av familienavn. Hans foreldre og bestefaren var bekjennende kristne fra Korea. 

Han fikk utdannelse og formasjon i byen Da Yingzi fra de kanadiske misjonærer av Quebec, som var de ansvarlige for det apostoliske vikariat i hans del av Kina. Da han av 14 år gammel, bestemte han og noen andre studenter etter sommerferien å ta toget og dra til forberedelsesseminaret i Siping, og med dette begynte deres vei mot prestevielsen. Han studerte etterhvert videre på presteseminaret i Changchun.

### Prest

Han ble presteviet den 14. desember 1947, og noe av det første av større og varig betydning han foretok seg, var å opprette en søsterkongregasjon. satt fengslet fra 1953 til 1980, fordi han hadde nektet å være med i «den autonome og uavhengige» kirke som Mao Zedong ønsket. 

Etter løslatelsen underviste han i latinsk og gresk kultur ved Dongbeiuniversitetet i Changchun, og førte frem sine studenter til mastergradsnivå og doktorgrader. Han ble pensjonert derfra i 1987.

### Biskop

Han ble hemmelig bispeviet av undergrunnsbiskopen Casimir Wang Milu den 6. mai 1982 til koadjutorbiskop i Siping, og i 1986 overtok han som ordinarie biskop. Kirken han ledet, opplevde de påfølgende årene vekst. Fra 1991 til 1992 steg antallet konvertitter til nesten 1.000; ved utgangen av 1991 var antallet mannlige noviser tyve, og kvinnelige noviser hundre.

Likesom mange andre tilknyttet undergrunnskirken, opplevde også han etter Maos levetid opplevd arrestasjoner og perioder i fengsel eller arbeidsleir. Ordenen han hadde stiftet, ble også plaget. I mai 2005 ble dens hovedsete i Shenyang oppdaget av politiet: Nær 40 ble sendt bort, og bygningen konfiskert. I juli 2008, tett før sommerolympiaden i Beijing, ble et annet av dens fellesskap raidet i Shenyang.

Han gikk mange ganger inn for innenkirkelig forsoning mellom «undergrunns»katolikker og katolikker i «den åpne kirke».

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Erkebiskop Mario Zanin (1890-1958) \*1934
* Kardinal Paul Yü Pin (Yu Bin) (1901-1978) \*1936
* Biskop Giuseppe Ferruccio Maurizio Rosà (1888-1961) \*1946
* Biskop Peter Joseph Fan Xueyan (1907-1992) \*1951
* Biskop Casimir Wang Milu (1943-2017) \*1981
* Biskop *Andreas Han Jingtao* (1921-2020) \*1982

Referanser
----------

1. ↑   katolsk hierarki ID hanj[Hentet fra Wikidata]
2. ↑   UNDERGROUND BISHOP CALLS FOR CHURCH UNIFICATION, MEETS OBSTACLES
3. ↑  asianews.it: *Siping, the life of Msgr. Han Jingtao in his own words*, 5. januar 2021, lest 23. september 2021
4. ↑   DETAINED CATHOLIC LEADERS IN JILIN PROVINCE REPORTEDLY SUFFER FROSTBITE
5. ↑   BISHOP, PRIEST AND NUNS IN NORTHEAST RELEASED AFTER INTERROGATION
6. ↑  http://www.catholic-hierarchy.org hanj.html, lest 21. september 2021

|  |  |
| --- | --- |
| Oppslagsverk/autoritetsdata | Catholic-Hierarchy
 |